SL Uradni list Evropske unije L 196/50

IZVEDBENI SKLEP KOMISIJE (EU) 2016/1189

z dne 19. julija 2016

o odobritvi dajanja na trg z UV-žarki obdelanega mleka kot novega živila v skladu z Uredbo (ES) št. 258/97 Evropskega parlamenta in Sveta

(notificirano pod dokumentarno številko C(2016) 4565)

(Besedilo v angleškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,

ob upoštevanju naslednjega:

(1) Družba Dairy Crest Ltd je 26. septembra 2012 pri pristojnih organih Irske vložila zahtevek za dajanje na trg z UV-žarki obdelanega mleka kot novega živila v smislu točke (f) člena 1(2) Uredbe (ES) št. 258/97.

(2) Pristojni organ Irske za presojo živil je 10. januarja 2013 izdal poročilo o začetni presoji. V navedenem poročilu ugotavlja, da z UV-žarki obdelano mleko izpolnjuje merila za novo živilo, določena v členu 3(1) Uredbe (ES) št. 258/97.

(3) Komisija je 16. januarja 2013 poročilo o začetni presoji poslala drugim državam članicam.

(4) V 60-dnevnem roku, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.

(5) Komisija se je 9. februarja 2015 posvetovala z Evropsko agencijo za varnost hrane (v nadaljnjem besedilu: EFSA) in jo zaprosila za dodatno oceno z UV-žarki obdelanega mleka kot novega živila v skladu z Uredbo (ES) št. 258/97.

(6) EFSA je 10. decembra 2015 v svojem znanstvenem mnenju o varnosti z UV-žarki obdelanega mleka kot novega živila (2) ugotovila, da je z UV-žarki obdelano mleko varno pod predlaganimi pogoji uporabe.

(7) Navedeno mnenje torej vsebuje dovolj dokazov, da z UV-žarki obdelano mleko kot novo živilo izpolnjuje merila iz člena 3(1) Uredbe (ES) št. 258/97.

(8) Obdelava pasteriziranega mleka z UV-žarki pomeni povečanje vsebnosti vitamina D v mleku. Uredba (EU) št. 1169/2011 Evropskega parlamenta in Sveta (3) določa, kaj se šteje kot znatna količina vitaminov in mineralov. Zato je pomembno ustrezno obvestiti potrošnika o vsebnosti vitamina D, pridobljenega z obdelavo z UV-žarki, v proizvodu.

(9) Uredba (ES) št. 1925/2006 Evropskega Parlamenta in Sveta (4) določa zahteve glede dodajanja vitaminov, mineralov in nekaterih drugih snovi živilom. Uporabo z UV-žarki obdelanega mleka bi bilo treba odobriti brez poseganja v zahteve navedenega pravnega akta.

(10) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Z UV-žarki obdelano mleko, kot je opredeljeno v Prilogi I k temu sklepu, se lahko daje na trg Unije kot novo živilo za opredeljene uporabe in ob upoštevanju največjih količin, določenih v Prilogi II k temu sklepu, brez poseganja v posebne določbe Uredbe (ES) št. 1925/2006.

Člen 2

Poimenovanje z UV-žarki obdelanega mleka, odobrenega s tem sklepom, na oznakah živil, je „obdelano z UV-žarki“.

Če z UV-žarki obdelano mleko vsebuje količino vitamina D, ki se šteje za znatno v skladu s točko 2 dela A Priloge XIII k Uredbi (EU) št. 1169/2011, je treba k poimenovanju na oznakah živil dodati naslednje besedilo: „vsebuje vitamin D, pridobljen z obdelavo z UV-žarki“ ali „mleko z vsebnostjo vitamina D zaradi obdelave z UV-žarki“.

Člen 3

Ta sklep je naslovljen na družbo Dairy Crest Ltd, Claygate House, Littleworth Road, Esher, Surrey, KT10 9PN, Združeno kraljestvo.

V Bruslju, 19. julija 2016 Za Komisijo Vytenis ANDRIUKAITIS Član Komisije

(1) UL L 43, 14.2.1997, str. 1.

(2) EFSA Journal (2016); 14(1): 4370.

(3) Uredba (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004 (UL L 304, 22.11.2011, str. 18).

(4) Uredba (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (UL L 404, 30.12.2006, str. 26).

PRILOGA I SPECIFIKACIJA Z UV-ŽARKI OBDELANEGA MLEKA Opredelitev Z UV-žarki obdelano mleko je kravje mleko (polnomastno in pol posneto), ki je po pasterizaciji obdelano z ultravijoličnim (UV) sevanjem prek turbulentnega toka. Obdelava pasteriziranega mleka z ultravijoličnim sevanjem pomeni povečanje koncentracije vitamina D3 (holekalciferol) s pretvorbo 7-dehidroholesterola v vitamin D3. UV-sevanje: postopek sevanja z ultravijolično svetlobo valovne dolžine 200–310 nm z dovedeno energijo 1 045 J/l. Vitamin D3: Kemijsko ime (1S,3Z)-3-[(2E)-2-[(1R,3aS,7aR)-7a-metil-1-[(2R)-6-metilheptan-2-il]-2,3,3a,5,6,7-heksahidro-1H-inden-4-iliden]etiliden]-4-metilidencikloheksan-1-ol Sopomenka Holekalciferol Št. CAS 67-97-0 Molekulska masa 384,6377 g/mol Vsebnost: Vitamin D3 v končnem proizvodu Polnomastno mleko (1): 0,5–3,2 μg/100 g (2) Pol posneto mleko (1): 0,1–1,5 μg/100 g (2) (1) Kot je opredeljeno v Uredbi (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671–854). (2) HPLC.